ທ່ານເອີດວນ ກ່າວເຖິງ ການເລີ້ມຕົ້ນໃໝ່ ກັບ ທ່ານທຣຳ
ປາກົດວ່າ ປະທານາທິບໍດີເທີກີ ຈະໃຊ້ທັງ ການປະເຊີນໜ້າ ແລະ ການປະນີປະນອມ ແຕ່ພວກນັກວິເຄາະ ຢ້ານວ່າ ຄວາມສ່ຽງ ໃນການພົບປະ ອາທິດໜ້ານີ້ ແມ່ນຍັງສູງຢູ່.
ປະທານາທິບໍດີເທີກີ ທ່ານ Recep Tayyip Erdogan ປາກົດວ່າ ຈະໃຊ້ທັງການປະ ເຊີນໜ້າແລະການປະນີປະນອມ ໃນວັນສຸກວານນີ້ ໂດຍກ່າວວ່າ ໝາຍກຳນົດການທີ່ ຈະໂອ້ລົມກັບປະທານາທິບໍດີດໍໂນລ ທຣຳ ໃນອາທິດໜ້າ ອາດຈະເປັນຂີດໝາຍຂອງ “ການເລີ່ມຕົ້ນໃໝ່” ໃນສາຍພົວພັນ ລະຫວ່າງປະເທດ ພັນທະມິດຂອງອົງການເນໂຕ້ ທັງສອງ ທີ່ມີຄວາມບໍ່ເຂົ້າໃຈກັນ ຫຼາຍຂຶ້ນນັບມື້ກ່ຽວກັບຊີເຣຍ ທ່ານ Erdogan ແນວໃດກໍຕາມ ໄດ້ກ່າວຢ່າງລະມັດລະວັງວ່າ ການຕັດສິນໃຈ ຂອງ ວໍຊິງຕັນທີ່ຈະຕິດອາວຸດໃຫ້ແກ່ພວກຊາວເຄີດໃນຊີເຣຍເພື່ອໂຈມຕີທີ່ໝັ້ນກຸ່ມລັດອິສ ລາມໃນເມືອງຣັກກາໄດ້ສ້າງຄວາມເສຍຫາຍໃຫ້ແກ່ສາຍພົວພັນທາງຍຸດທະສາດລະ ຫວ່າງເທີກີແລະສະຫະລັດ ພ້ອມດຽວກັນນີ້ ທ່ານກໍໄດ້ເຕືອນວ່າ ກຳລັງຂອງເທີກີ ຈະສືບຕໍ່ປະຕິບັດງານ ທາງທະ ຫານ ຕໍ່ຕ້ານພວກທະຫານບ້ານຊາວເຄີດ ບໍ່ພຽງແຕ່ ໃນປະເທດອີຣັກເທົ່ານັ້ນ ແຕ່ຍັງ ຈະຮວມທັງພັນທະມິດຂອງສະຫະລັດໃນພາກເໜືອຂອງປະເທດຊີເຣຍນຳດ້ວຍ ການໃຫ້ຄວາມເຫັນຂອງຜູ້ນຳເທີກີ ທີ່ມີຂຶ້ນກ່ອນອອກເດີນທາງຈາກສະໜາມບິນນະ ຄອນອັງກາຣາ ເພື່ອຢຸດແວ່ທີ່ປະເທດຈີນ ແມ່ນມີຄວາມແຕກຕ່າງໄປໜ້ອຍນຶ່ງ ຈາກ ການຕ້ອງຕິຢ່າງແຮງໃນຕົ້ນອາທິດນີ້ ກ່ຽວກັບການຕິດອາວຸດ ໃຫ້ແກ່ພວກຊາວເຄີດ ໃນຊີເຣຍ ແລະກົງກັນຂ້າມກັບການຕິຕຽນສະຫະລັດຂອງພວກເຈົ້າໜ້າເທີກີຫວ່າງບໍ່ ດົນມານີ້ທີ່ເຕືອນໃຫ້ຮູ້ເຖິງຜົນທີ່ຈະຕິດຕາມມາຢ່າງຮ້າຍແຮງ ທ່ານ Erdogan ກ່າວວ່າ “ສະຫະລັດ ພວມກຳລັງຜ່ານຜ່າ ໄລຍະຂ້າມຜ່ານ ແລະ ພວກເຮົາຕ້ອງໄດ້ລະມັດລະວັງຫຼາຍຂຶ້ນແລະໃຫ້ຄວາມສຳຄັນຕື່ມ ” ສື່ມວນຊົນບາງສະບັບ ລາຍງານໃນວັນສຸກວານນີ້ວ່າ ການໃຫ້ຄວາມເຫັນຂອງທ່ານ Erdogan ແມ່ນເປັນການທຳນາຍທີ່ດີສຳລັບການຫາລືໃນອາທິດໜ້າແຕ່ອະດີດສະ ມາຊິກສະພາ Aykan Erdemir ຊ້ຳພັດບໍ່ເຊື່ອ ແບບນັ້ນ ທ່ານຖົກຖຽງວ່າ ການກະ ທຳຂອງທ່ານ Erdogan ແມ່ນໄດ້ມີຄວາມລະມັດລະວັງໃນການ ໃຫ້ຄວາມເຫັນຂອງ ທ່ານກ່ຽວກັບປະທານາທິບໍດີທຣຳໂດຍຈະປ່ອຍໃຫ້ພວກຜູ້ຊ່ອຍຕ້ອງຕິແຮງກວ່າທ່ານ ທ່ານທຳນາຍວ່າ ຜູ້ນຳຂອງເທີກີ ຈະໃຊ້ກົນລະຍຸດໃນອາທິດໜ້ານີ້ ຢູ່ທີ່ທຳນຽບຂາວ ທີ່ວ່າ ທ່ານໄດ້ຮຽນຮູ້ຄືກັນກັບນັກເຕະບານທີ່ວ່າ “ການປ້ອງກັນທີ່ດີທີ່ສຸດກໍຄືການບຸກ ” ທ່ານ Erdemir ກ່າວວ່າທ່ານຈະເລີ້ມດ້ວຍບຸກທ່ານທຣຳດ້ວຍການຕໍ່ວ່າຂອງເທີກີ ໂດຍສະເພາະແມ່ນກ່ຽວກັບການຕັດສິນໃຈທີ່ອະນຸຍາດໃຫ້ທຳນຽບຫ້າແຈຕິດອາວຸດ ໃຫ້ພວກທະຫານບ້ານຊາວເຄີດ ທີ່ຄອບງຳກຳລັງປະຊາທິປະໄຕໃນຊີເຣຍຫຼື SDF